’n Polisiebeampte wat by die ondersoek van die gru-moord betrokke is, het gesê dat hulle bloedspatsels teen die mure gekry het toe hulle ultraviolet-ligte in die huis laat skyn het.
Volgens Paul Scheepers, ’n privaat speurder en ook die eienaar van Eagle Eye Solution Technology, het Ooshuizen eers alles aan sy ma, ­Marietjie, beken en aan haar gesê dat hy Pienaar in hul jaart by hul huis in die Paarl begrawe het.
By Son se besoek aan die huis was die graf in die agterjaart steeds oop en daar het ’n stank uit die redelike diep gat gekom.
Pienaar is deur haar ma, Marlaine Pienaar Vice, ’n sielkundige, op 5 Januarie as vermis aangemeld toe die paartjie op ’n trip gegaan het.
’n Winkeleienaar wat nie ver van Oosthuizen-hulle af woon nie, het aan Son gesê ’n ondersoekbeampte het hom vertel van die bloedspatsels wat teen die mure gevind is.
Volgens Scheepers het die polisie Pienaar se saak as ’n vermiste persoon gehanteer en nie as iemand wat moontlik vermoor of ontvoer is nie.
Scheepers het gesê hy is later deur die polisie genader om hulle met die saak te help oor hy hulle onlangs met ’n ontvoeringsaak gehelp het.